**Ανακοίνωση του Συνδυασμού** **ΑΛΛΑΖΟΥΜΕ ΣΕΛΙΔΑ**

Οι επιλογές της Δημοτικής Αρχής , η οποία έχει και την πλειοψηφία στο Διοικητικό Συμβούλιο της ΚΕΔΗΛ, για τη στελέχωση της κοινωφελούς επιχείρησης του Δήμου μας, έχουν προκαλέσει πολλές και έντονες αντιδράσεις στους δημότες καθώς είναι διάχυτη η αίσθηση ότι οι προσλήψεις στις θέσεις χαμηλών προσόντων έγιναν με κριτήρια εξυπηρέτησης «ημετέρων».

Ο συνδυασμός «Αλλάζουμε Σελίδα» εκφράζει τη διαφωνία του με την τακτική αυτή, καθώς και με την πρόταση της Λαϊκής Συσπείρωσης για κλήρωση σε σχέση με τις θέσεις αυτές.

Κατά την άποψή μας τα κριτήρια για την πλήρωση των θέσεων αυτών θα πρέπει να έχουν αποκλειστικά και μόνο κοινωνικό χαρακτήρα ( μακροχρόνια ανεργία, χαμηλό εισόδημα, προβλήματα υγείας κ.ο.κ.)
Τη θέση αυτή υποστηρίξαμε και δια του εκπροσώπου μας στο Δ.Σ της ΚΕΔΗΛ, και θα συνεχίσουμε να υποστηρίζουμε σε περίπτωση επαναπροκήρυξης των θέσεων.